WLTP-rækkevidden er en anslået værdi, der er baseret på WLTP-forbrugsmålingsstandarden (Worldwide harmonised Light vehicle Test Procedure). Det er en global standard, som Toyota følger til punkt og prikke.
Den reelle rækkevidde vil altid afvige fra WLTP-værdien, fordi væsentlige parametre som fx hastighed, underlagets beskaffenhed, kørestilen, indstilling af klimaanlægget og omgivelsestemperaturen vil afvige fra de tilsvarende parametre, der blev anvendt i forbindelse med WLTP-testcyklussen. Se desuden Toyotas brochure for modellen, som viser en estimeret WLTP-rækkevidde (alt efter modelvariant og tekniske egenskaber).
Visse forhold, som beskrevet herover, kan forårsage en kortere rækkevidde, fx temperatur, dækstørrelse, køreindstilling og indstilling af klimaanlægget.